
Anexă la HCLMT nr................................

PROTOCOL DE COLABORARE
Nr.  ……….. /……………………......


1. Părțile:
1.1. MUNICIPIUL TIMIŞOARA, cu sediul în Timișoara, Bd. C. D. Loga nr. 1, cod fiscal  14756536, tel. 0256-408.367, fax 0256-408380, în calitate de Partener 1, legal reprezentat prin Primar, dl. Dominic Fritz, pe de o parte şi
1.2. Fundația Județeană pentru Tineret Timiș, cu sediul în Timișoara, str. Arieș, nr. 19, cod de înregistrare fiscal  RO5016520, în calitate de Partener 2,  reprezentat prin Crișan Bogdan-Petru, și
1.3. Asociația ceva de Spus, cu sediul în Timișoara, str. Munteniei 1, Timișoara, cod de înregistrare fiscal  32260785, în calitate de Partener 3  reprezentat prin Elisabeta Moldovan,


[bookmark: _heading=h.gjdgxs]au hotărât încheierea prezentului protocol de colaborare (“Protocol”)

2. Obiectul Protocolului
[bookmark: _heading=h.30j0zll]2.1. Obiectul prezentului Protocol este de a crea un cadru de colaborare între Părți în scopul promovării Campaniei de buget participativ „Timișoara Decide!” 2024 (denumită în continuare Campania), pentru a asigura un  grad mai mare de incluziune și diseminare în cadrul comunității, precum și pentru promovarea campaniei și organizarea atelierelor de lucru în cartiere, conform art. 9 din Anexa 1 – Regulament, aprobat prin HCL nr 167/30.04.2023.
2.2. Protocolul exclude orice angajament de ordin financiar din partea Părților.
3. Durata Protocolului
Prezentul Protocol este valabil pe o perioadă de maxim 9 luni de la data semnării lui, cu posibilitatea de prelungire, cu acordul scris al părților.

4. Implementarea protocolului
4.1. Părțile se întâlnesc în ședințe de cel puțin trei ori pe perioada valabilității prezentului contract și ori de câte ori este nevoie la solicitarea Părților.
[bookmark: _heading=h.lnxbz9][bookmark: _heading=h.1y810tw]4.2. Hotărârile se iau prin consensul membrilor prezenți.
[bookmark: _heading=h.2ym4t9asav4e]5. Atribuțiile părților:
A. [bookmark: _heading=h.2bn6wsx]Partenerul 1:
a) Desemnează unul sau mai mulți reprezentanți care să participe la realizarea obiectului protocolului;
b) Va pune la dispoziție materiale de promovare a Campaniei (afișe, flyere etc.);
c) Va facilita, pe cât posibil, colaborarea partenerilor cu alte instituții publice locale, în cazul în care aceasta este necesară desfășurării optime a Campaniei;
d) Va invita reprezentanții partenerilor la acțiunile publice care vizează Campania, după caz;
e) Va menționa contribuția partenerilor la realizarea Campaniei, cu ocazia activităților de comunicare publică.
B. Partenerul 2:
a) [bookmark: _Hlk167636446]Promovează Campania, mai ales în rândul tinerilor;
b) Facilitează întâlniri cu grupuri informale de cetățeni în diferite zone ale orașului cu scopul de a-i ajuta să identifice probleme și soluții, să scrie și să depună propuneri de proiecte conform cerințelor Campaniei;
c) Atrage și gestionează voluntari pentru a oferi sprijin celor care nu au echipamente sau nu au cunoștințele necesare pentru accesarea platformei online. Sprijinul acesta va avea loc în două etape: cea de depunere a proiectelor (până pe 30 iunie 2024) și cea de votare (23 august – 23 septembrie); 
d) Facilitează identificarea unui spațiu fizic (sau mai multe) unde pot avea loc întâlniri directe cu cetățenii care au nevoie de sprijin în etapa de depunere de propuneri de proiecte și în etapa de votare.
C. Partenerul 3:
a) Promovează campania, mai ales în rândul persoanelor cu dizabilități;
b) Oferă suport în facilitarea atelierelor de lucru în cartiere cu scopul integrării în proiectele propuse a nevoilor unor utilizatori diverși ai spațiului public (de exemplu a persoanelor nevăzătoare, a persoanelor utilizatoare de scaun rulant, persoane cu mobilitate redusă, persoane cu dizabilități intelectuale etc.). 

6. Caracterul confidențial al Protocolului
6.1. Protocolul are caracter de document public. 
6.2. Accesul persoanelor la informații privind protocolul și implementarea sa se realizează cu respectarea termenelor şi procedurilor prevăzute de reglementările legale privind liberul acces la informațiile de interes public.
7. Comunicări
7.1. Orice notificare, cerere sau alt instrument scris solicitat sau permis a fi dat în temeiul prezentului protocol se va face în scris și va fi transmis celeilalte părți prin poștă electronică (cu confirmare de primire) la adresele de e-mail ale părților. 
8. Modificarea Protocolului
8.1. Prezentul protocol poate fi modificat prin act adițional, de comun acord, la inițiativa scrisă a oricărei părți, urmând să producă efecte de la data semnării de către reprezentanții părților.
9. Încetarea Protocolului
9.1. Prezentul Protocol încetează:
a)	prin expirarea termenului prevăzut la pct. 3;
b)	înainte de ajungerea la termen, prin acordul părților; 
c)	prin imposibilitatea realizării obiectului său;
d)	prin reziliere, în cazul neexecutării sau executării necorespunzătoare de către una dintre părți a obligațiilor prevăzute în prezentul protocol;

10. Dispoziții finale
10.1. Orice diferend privind prezentul protocol, inclusiv referitor la interpretarea, executarea sau încetarea lui se va soluționa de către părți pe cale amiabilă. 

Prezentul protocol a fost încheiat astăzi, ......................., în trei exemplare, câte unul pentru fiecare parte semnatară,  toate având valoare de original, și intră în vigoare de la data semnării de către părți.

Municipiul Timișoara
Primar
Dominic Fritz
..................................................................

Serviciul Guvernanță Participativă și Management Cartiere
Șef serviciu
Despina Ungureanu
..............................................................

Fundația Județeană pentru Tineret Timiș
Reprezentant legal
Crișan Bogdan - Petru
..............................................................


Asociația Ceva de Spus
Reprezentant legal
Elisabeta Moldovan
..............................................................

